text:  Je potrebné k tomuto filmu niečo písať? Len ťažko dačo vyťukám, aj tak je to ako nosiť piesok do púšte. Nikomu neberiem jeho názor, ale ak mi niekto povie, že v ňom ten film nezanechal ani jedinú, aspoň malilinkú emóciu, bez problémov ho označím za duševne chorého. Darabont nie je človek. Natočiť a napísať dva také filmy ako Zelená míľa a Shawshank Redemption je rozhodne nadľudský skutok (zaujímavé je, že námety pre oba filmy poskytol Stephen King). Len Vykúpenie má toľko nezabudnuteľných scén, ktoré sa mi navždy zaryli do srdca, že by som ich na prstoch oboch rúk nezrátal. A nech mi nikto nepovie, že aj na druhý alebo stýkrát ním ten záver nezalomcuje. Práve naopak, Shawshank Redemtion zreje ako víno a zakaždým ho milujem viac. Žiadny film nedokáže lepšie vyjadriť, ako a prečo človek miluje slobodu. "Brooks was here." (100%)
item_title: Vykoupení z věznice Shawshank
item_directors: Frank Darabont
item_screenwriters: Frank Darabont
item_cast: Tim Robbins Morgan Freeman Bob Gunton William Sadler Clancy Brown Gil Bellows Mark Rolston James Whitmore Jeffrey DeMunn Larry Brandenburg Neil Giuntoli David Proval Jude Ciccolella Paul McCrane Alfonso Freeman Ned Bellamy James Babson Renee Blaine Frank Medrano Don McManus Brian Libby Dion Anderson Joseph Ragno Sergio Kato Morgan Lund Brian Brophy V.J. Foster Brian Delate Bill Bolender Neil Summers Dorothy Silver